মেদিনীপুর মেডিক্যাল কলেজের সাসপেন্ডেড ১২ জন চিকিৎসকের বিরুদ্ধে এবার অনিচ্ছাকৃত খুনের মামলা রুজু

মেদিনীপুর: রাজ্য রাজনীতি এখন তোলপাড় বেআইনি স্যালাইন কাণ্ডে। বেআইনি স্যালাইন দেওয়ার জেরে প্রসূতি মৃত্যুর অভিযোগ ওঠে মেদিনীপুর মেডিক্যাল কলেজে। আর এই ঘটনায় বৃহস্পতিবার সাংবাদিক বৈঠক করেন মুখ্যমন্ত্রী মমতা বন্দ্যোপাধ্যায়। সেখান থেকে তিনি চিকিৎসকদের বিরুদ্ধে অভিযোগ তুলে মেদিনীপুর মেডিক্যাল কলেজের ১২ জন চিকিৎসককে সাসপেন্ড করেন। আর এবার সেই অভিযুক্ত চিকিৎসকদের বিরুদ্ধে রুজু হল অনিচ্ছাকৃত খুনের মামলা! মামলা দায়ের করা হয়েছে সিআইডির তরফ থেকে।

আরও পড়ুন: ‘দুয়ারে সরকার’-এর জন্য জেলাশাসকদের জন্য নতুন নির্দেশ নবান্নর

উল্লেখ্য, মেদিনীপুর মেডিক্যাল কলেজের বেআইনি স্যালাইন কান্ডের তদন্ত দেওয়া হয়েছে সিআইডির হাতে। ইতিমধ্যেই সিআইডি তদন্ত শুরু করেছে। ঘটনার তদন্তে নেমে অভিযুক্তদের গাফিলতির কথা স্পষ্ট করে রাজ্যকে রিপোর্ট জমা দিয়েছে রাজ্য গোয়েন্দা দফতর। আর এবার শুক্রবার অভিযুক্ত চিকিৎসকদের বিরুদ্ধে ভারতীয় ন্যায় সংহিতার ১০৫ ধারায় অনিচ্ছাকৃত খুনের মামলা রুজু করল তদন্তকারীরা।

শুধুমাত্র রাজ্য গোয়েন্দা দফতর সিআইডি এই ঘটনা তদন্ত করছে না, পাশাপাশি রাজ্য স্বাস্থ্য দফতরের ১৩ সদস্যের প্রতিনিধি দলও ঘটনার তদন্তে নেমেছে। আপাতত ১২ জনকে সাসপেন্ড করা হয়েছে মুখ্যমন্ত্রী মমতা বন্দ্যোপাধ্যায়ের নির্দেশে কিন্তু সূত্র মারফত খবর এই সংখ্যা আরও বাড়তে পারে বলেই মনে করা হচ্ছে।

দেখুন অন্য খবর

Powered by how to embed a youtube video and sms lån utan inkomst